Warren Buffett

Warren Edward Buffett (lahèr 30 Agustus 1930) panèka invèstor, pangusaha, bân filantropis dâri Amèrika Serikat. Buffett panèka komisaris, dirèktur otama, bân sè negghu' saham palèng rajâ è Berkshire Hathaway. Salèrana panèka orèng palèng soghi nomer tello' sa-dhunnya è taon 2015 vèrsi Forbes. Taon 2012, majalah Time mamaso' Buffett mènangka sala sèttong orèng palèng apangaro è dhunnya."Britannica Money". www.britannica.com (dâlem bhâsa Inggris). 2025-03-18.  Èaksès tangghâl 17-01-2026

Buffett serrèng èsebbhut kalabân "Wizard of Omaha" (Tokang sèhèr dâri Omaha)Hagstrom, Robert G. (2023). The Warren Buffet Way. Jakarta: PT. Elex Media Komputindo. ISBN 978-623-00-4887-6. otabâ "Oracle of Omaha" (Tokang nebbhâk dâri Omaha), bân èkennal polana setia ka mètode invèstasi value investing, bân ghâbây gaya odi'na sè frugal (Odi' Hèmat), maskè anḍi' kasoghiyân sanget rajâ. Buffett jhughân filantropis sè sanget anḍi' dèdikasi, asompa bhâkal nyombhâng 99% kasoghiyânna ghâbây kaparlowan-kaparlowan filantropi (Amal), mayoritas via Gates Foundation. Tangghâl 11 April 2012 Buffett èdiagnosis anḍi' panyakèt kanker prostat, bân bisah bârâs è Sèptèmber 2012. Buffett jhughân aktif akontribusi ka urusân politik, akadhi aberri' sokongan ka Hillary Clinton mènangka kandidat Prèsidèn dâri partai Dèmokrat ghâbây Pèlèyan Prèsidèn Amèrika Serikat taon 2016.Saragih, Houtmand P. "Warren Buffett Punya Rp 1.793 T, Tapi Bingung Investasikan". CNBC Indonesia.  Èaksès tangghâl 17-01-2026

 Kaodi'ân Awwâl 
Warren Buffett lahèr è taon 1930 è Omaha, Nebraska. Emba lakè'na ngurussi toko kelontong bân toman dhâddhi jhurâghânna Charlie Munger bâkto ngodâ, panèka calon bekkèl katua Berkshire Hathaway. Eppa'na sempet dhâddhi broker saham bân bankir lokal sè pas dhâddhi angghuta DPR dâri Partai Rèpublik.

Salèrana anḍi' ghâris katoronan bhângsa Prancis. Salèrana panèka ana' kaḍuwâ' dâri tello' satarètanan, tor jhughân ana' lakè' sèttong è Kalowarghâna.

Buffett amolaè ajhâlâni pendidikan è SD Rose Hill. Taon 1942, eppa'na kapèlè partama kalèna (saellana pas kapèlè empa' kalè ros-terrossan) dhâddhi angghuta DPR Amèrika Serikat. Warren Buffett pas alanjut pendidikan è SMP Alice Deal bân lulus dâri SMA Woodrow Wilson taon 1947, bâḍâ cateddhân è buku raport-dhâ, panèka "lèbur matematika, calon pialang saham".

 Karir 
Omor 13 taon salèrana dhâddhi loper è ḍuwâ' sorat kabhâr, ngaterraghi the Washington Post bân Washington Times-Herald. Salèrana lèbur ngajhâr bân nolès tentang bisnis sacara umum khusussâ ḍâlem hal invèstasi. Salèrana toman ngajhâr tapè ta' ègâji (sukarèla) bâkto omor 21 taon è Univèrsitas Nebraska è Omaha. Taon 1995, bâkto alako è New York City, salèrana ngajhâr kursus pendidikan pasar saham ghâbây orèng dhibâsâ è Scarsdale High School. 10 taon abiddhâ, è akhèr 1960-an bân 1970-an, salèrana mokka' kuliyah gratis è Creighton University. Taon 1977 salèrana ajabat è komite sè èpimpin sareng Al Sommer, Jr, ghâbây aberri' nasihat ka Securities and Exchanges Commission tentang corporate disclosure.

 Sombher-sombher